als_Latn dik_Latn sag_Latn
Gjykata e Krimeve të rënda ka dhënë masën e sigurisë “arrest me burg” për Mikel Shallarin i akuzuar për vrasjen e komisar Artan Cuku.
Prokuroria e Krimeve të Rënda kishte kërkuar masën e sigurisë arrest me burg për Mikel Shallarin, i cili u arrestua dy ditë më parë si autori i dyshuar i vrasjes së ish-drejtuesit të lartë të policisë.
Prokurorët e Krimeve të Rënda bënë me dije se identifikimi i autorit është bërë përmes profilit të ADN dhe ka përputhshmëri gjenetike 100% me gjurmët e gjetura në vendngjarje.
Janë ndjekur kamerat e bizneseve deri te sheshi “Willson” në zonën e Tiranës së Re dhe aty është parë që Mikeli ka hequr bluzën dhe e ka hedhur në kosh, e cila më pas është gjetur nga ekspertët.
Organi i akuzës bëri të ditur se të dhënat për të akuzuarin i ka marrë nga Interpol Berna, pasi Mikel Shallari ka qenë i dënuar për trafik droge në Zvicrës.
Sipas prokurorisë, të dhënat e ADN janë përfituar nga një bluzë që i akuzuari për krimin e rëndë e hodhi në një kosh pas ekzekutimit. Shallari kishte futur dorën në xhepin e bluzës duke lënë aty mbetjet biologjike që çuan në identifikimin e tij.
13 qershor 2017 (gazeta-Shqip.com)
als_Latn als_Latn als_Latn als_Latn als_Latn als_Latn als_Latn